अटल ने आधुनिक भारत के निर्माण की नींव रखी : दाता राम
साढौरा | पूर्वप्रधानमंत्री अटल बिहारी वाजपेयी द्वारा लागू की गई योजनाओं नीतियों के कारण ही आधुनिक भारत के निर्माण की नींव रखना संभव हो पाया है। भाजपा के जिला महामंत्री दाताराम ने अटल के 91वें जन्म दिवस पर आयोजित कार्यक्रम में यह बात कही। उन्होंने कहा कि अटल जी की दूरदर्शी सोच पर ही केन्द्र एवं प्रदेश की भाजपा सरकारों ने अनेक जनकल्याणकारी योजनाओं को लागू किया है। उनकी बेदाग छवि के कारण ही आज भी जनता के दिलों में सम्मान है। साहित्य पर भी उनकी अच्छी पकड़ रही है। भाजपा के पूर्व जिला प्रधान सुमत जैन ने कहा कि अटल सर्वदा लोकतंत्र के हिमायती रहे हैं। इस मौके पर अटल जी के स्वस्थ होने की भी कामना की गई। इस मौके पर भाजपा मंडल अध्यक्ष पवन सैनी लाहडपुर, बिलासपुर मंडल अध्यक्ष विपिन सिंगला, नवीन भसीन, अशोक मेहता, श्रवण गर्ग, प्रेम भसीन, दलजीत सिंह जौली, पवन गर्ग, मुकेश गर्ग सुखविन्द्र राणा भी उपस्थित थे।
hin_Deva hin_Deva